मडगांव : पाजीफोंड- मडगांवच्या युनायटेड युथ क्लबान बिग जी लागसार 23 वी अखील गोंय 'दही हंडी' आनी भेसवण सर्त आयोजीत केल्या. ह्यो सर्ती शुक्रारा, 19 ऑगस्टाक जातल्यो.
 मुखेल सोयरे म्हणून मडगांवचे आमदार दिगंबर कामत हांचे हस्तुकीं मानादीक व्यक्तींचो सत्कार जातलो. मानाचे सोयरे म्हणून मडगांवचे नगराध्यक्ष लिंडन परेरा हाजीर आसतले. 'पौराणिक' ह्या विशयाचेर आदारीत जावपी भेसवण सर्त दनपरां 3 वरांचेर सुरू जातली.
 हातूंत गट अ ः 0- 6 वर्सा आनी गट बः 6 ते 14 वर्सा अशे दोन गट आसतले. सांजवेळा 5 वरांचेर नाच आनी संगिताचो आसपाव आशिल्ली सांस्कृतीक कार्यावळ जातली. दहीहंडी सर्त सांजवेळा 6 वरांचेर सुरू जातली. दहीहंडी फोडपाक जैतिवंत थारपी पंगडाक रु. 25,000 चें इनाम भेटयतले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 